Oficialusis leidinys L 331 , 07/12/2002 p. 0011 - 0012



Komisijos reglamentas (EB) Nr. 2179/2002 2002 m. gruodžio 6 d. dėl pagalbos teikimo privačiam kiaulienos saugojimui specialių sąlygų EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo [1] su paskutiniais pakeitimais, padarytais Reglamentu (EB) Nr. 1365/2000 [2], ypač į jo 4 straipsnio 6 dalį ir 5 straipsnio 4 dalį, kadangi: (1) Gali būti imamasi su kiauliena susijusių intervencinių priemonių, jei reprezentatyviosiose Bendrijos rinkose vidutinė kiaulių skerdenų kaina mažesnė kaip 103 % bazinės kainos ir tikėtina, kad ji išliks žemiau šios ribos. (2) Rinkos kainos nukrito žemiau minėtos ribos ir, atsižvelgiant į sezonines ir ciklines tendencijas, ši padėtis gali tęstis. (3) Būtina imtis intervencinių priemonių. Jos gali apsiriboti pagalbos privačiam saugojimui teikimu, remiantis 1990 m. lapkričio 27 d. Komisijos reglamentu (EEB) Nr. 3444/90, nustatančiu išsamias pagalbos teikimo privačiam kiaulienos saugojimui taisykles [3], su pakeitimais, padarytais Reglamentu (EB) Nr. 3533/93 [4]. (4) Remdamasi 1975 m. spalio 29 d. Tarybos reglamento (EEB) Nr. 2763/75, nustatančio bendrąsias pagalbos teikimo privačiam kiaulienos saugojimui taisykles [5], 3 straipsniu, Komisija gali sutrumpinti arba pratęsti saugojimo laikotarpį. Turėtų būti nustatomos ne tik pagalbos sumos konkrečiam saugojimo laikotarpiui, tačiau ir sumos, kurios būtų pridedamos arba išskaičiuojamos, jei Komisija priimtų minėtą sprendimą. (5) Siekiant palengvinti administracinį ir priežiūros darbą, susijusį su sutarčių sudarymu, turėtų būti nustatomi mažiausi kiekiai. (6) Turėtų būti nustatomas užstatas, užtikrinantis, kad saugotojas vykdys sutartyje nustatytus įsipareigojimus. (7) Šiame reglamente numatytos priemonės atitinka Kiaulienos vadybos komiteto nuomonę, PRIĖMĖ ŠĮ REGLAMENTĄ: 1 straipsnis 1. Nuo 2002 m. gruodžio 9 d. gali būti teikiamos paraiškos dėl pagalbos privačiam saugojimui, remiantis Reglamentu (EEB) Nr. 3444/90. Produktų, atitinkančių pagalbos teikimo reikalavimus, ir atitinkamų sumų sąrašas pateikiamas šio reglamento priede. 2. Jei Komisija pratęsia arba sutrumpina saugojimo laikotarpį, atitinkamai koreguojama pagalbos suma. Sumos, kurios yra kas mėnesį ir kiekvieną dieną pridedamos arba išskaičiuojamos, nustatytos priedo 6 ir 7 skiltyse. 2 straipsnis Mažiausi sutarties ir produkto kiekiai yra tokie: a) produktai be kaulų: 10 tonų; b) visi kiti produktai: 15 tonų. 3 straipsnis Užstato dydis yra 20 % priede nustatytos pagalbos sumos. 4 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. gruodžio 6 d. Komisijos vardu Franz Fischler Komisijos narys [1] OL L 282, 1975 11 1, p. 1. [2] OL L 156, 2000 6 29, p. 5. [3] OL L 333, 1990 11 30, p. 22. [4] OL L 321, 1993 12 23, p. 9. [5] OL L 282, 1975 11 1, p. 19. -------------------------------------------------- PRIEDAS (EUR/tona) | KN kodas | Produktai, už kuriuos teikiama pagalba | Pagalbos suma, jei saugojimo laikotarpis yra | Pridedama arba išskaitoma suma | 3 mėnesiai | 4 mėnesiai | 5 mėnesiai | per mėnesį | per dieną | 1 | 2 | 3 | 4 | 5 | 6 | 7 | ex0203 | Kiauliena, šviežia arba atšaldyta: | | | | | | ex02031110 | Skerdenų pusės be priešakinių kojų, uodegos, inkstų, plonosios diafragmos ir nugarkaulio smegenų | 278 | 315 | 352 | 37 | 1,24 | ex02031211 | Kumpiai | 337 | 379 | 421 | 42 | 1,41 | ex02031219 | Mentės | 337 | 379 | 421 | 42 | 1,41 | ex02031911 | Priekinės nuokartos | 337 | 379 | 421 | 42 | 1,41 | ex02031913 | Nugarinės su kakline arba be jos, arba kaklinės atskirai, nugarinės su filė arba be jos | 337 | 379 | 421 | 42 | 1,41 | ex02031915 | Papilvė, visa arba išpjaustyta stačiakampe forma | 164 | 197 | 230 | 33 | 1,09 | ex02031955 | Papilvė, visa arba išpjaustyta stačiakampe forma, be odos ir šonkaulių | 164 | 197 | 230 | 33 | 1,09 | ex02031955 | Kojos, mentės, priekinės nuokartos, nugarinės su kakline arba be jos, arba kaklinės atskirai, nugarinės su filė arba be jos, be kaulų | 337 | 379 | 421 | 42 | 1,41 | ex02031955 | Gabalai, atitinkantys "vidurines dalis", su oda arba be jos, su riebaliniu sluoksniu arba be jo, be kaulų | 255 | 290 | 325 | 35 | 1,17 | ex02031959 | Gabalai, atitinkantys "vidurines dalis", su oda arba be jos, su riebaliniu sluoksniu arba be jo, su kaulais | 255 | 290 | 325 | 35 | 1,17 | --------------------------------------------------